Die laaste basuin wat genoem word in verband met die opstanding van die gelowiges, verwys na die laaste van ’n lang reeks basuine wat elke jaar van 1 Elul af op Israel se godsdienstige kalender tot op die tweede dag van Tisjri geblaas word (gewoonlik Aug./Sept. op die Gregoriaanse kalender). Die tweede verwysing na die belangrike gebeurtenis wat voor die openbaring van die Antichris moet plaasvind, is in vers 7 en 8, en sluit by bogenoemde gedagte van die vertrek aan: “net totdat hy wat nou teëhou uit die weg geruim is; en dan sal die ongeregtige geopenbaar word…” Die teëhouer is die liggaam van Christus, nl. sy kerk op aarde, wat skielik weggeraap sal word. Die heilsgeskiedenis van Israel sedert die einde van die Babiloniese ballingskap tot met die aanbreek van die Messiasryk, word in hierdie gedeelte binne die raamwerk van 70 jaarweke geplaas. ᾿n Jaarweek (of sewetal) is ᾿n periode van sewe jaar (Lev.